Fibrobacteres

Fibrobacteres е мало бактериско колено кое вклучува многу видови бактерии кои живеат во бурагот (предниот желудник) на преживарите. Тие учествуваат во процесот на разложување на целулозата од растителниот материјал. Членовите на ова колено порано биле категоризирани во други колена, на пример, родот ''Fibrobacter'' (единствениот род на Fibrobacteres) бил отстранет од родот ''Bacteroides'' во 1988 година.
1 Филогенија и компаративни геномски студии
Иако Fibrobacteres, кое се состои само од еден род ''Fibrobacter'' и два вида, моментално е признаено како посебно колено, филогенетските студии засновани на секвенци на белковините RpoC и гираза B, укажуваат на тоа дека видот ''Fibrobacter succinogenes'' е сроден со видовите на колената Bacteroidetes и Chlorobi. Видовите од овие три колена се гранаат на иста позиција врз основа на CSIs (анг. conserved signature indels) во голем број на важни белковини. Што е најважно, компаративни геномски студии откриле две CSIs (5-7 аминокиселини вметнати во RpoC белковини и 13-16 аминокиселини вметнати во серин хидроксиметилтрансфераза) и една специфичка белковина (PG00081) кои уникатно се споделени од сите видови на овие три колена. Овие резултати даваат убедливи докази дека видовите на трите колена имаат заеднички предок и предложено е тие да бидат групирани во суперколеното "FCB".
2 Таксономија
Моментално прифатената таксономија се заснова на ''Списокот на имиња на прокариотите со евиденција во номенклатурата'' (анг. List of Prokaryotic names with Standing in Nomenclature - LPSN),''Националниот центар за биотехнолошки информации'' (анг. National Center for Biotechnology Information - NCBI) и 16S рРНК-заснованото LTP ослободување 123 од Проектот "Животно дрво на сите видови" (анг. The All-Species Living Tree Project).* Класа "Chitinispirillia" ♠ Sorokin et al. 2016
** Ред "Chitinispirillales" Sorokin et al. 2016
*** Фамилија "Chitinispirillaceae" ♠ Sorokin et al. 2016
**** Род "''Chitinispirillum''" ♠ Sorokin et al. 2016
***** Вид "''Chitinispirillum alkaliphilum''" ♠ Sorokin et al. 2016
* Класа Chitinivibrionia Sorokin et al. 2014
** Ред Chitinivibrionales Sorokin et al. 2014
*** Фамилија Chitinivibrionaceae Sorokin et al. 2014
**** Род ''Chitinivibrio'' Sorokin et al. 2014
***** Вид ''Chitinivibrio alkaliphilus'' Sorokin et al. 2014
* Класа Fibrobacteria Spain et al. 2012
** Ред "''Candidatus'' Fibromonadales" ♠ Abdul Rahman et al. 2016
*** Фамилија "''Candidatus'' Fibromonadaceae" ♠ Abdul Rahman et al. 2016
**** Род "''Candidatus'' Fibromonas" ♠ Abdul Rahman et al. 2016
***** Вид "''Candidatus'' Fibromonas termitidis" ♠ Abdul Rahman et al. 2016
** Ред Fibrobacterales Spain et al. 2012
*** Фамилија Fibrobacteraceae Spain et al. 2012
**** Род ''Fibrobacter'' Montgomery et al. 1988
***** Вид ''F. intestinalis'' Montgomery et al. 1988
***** Вид ''F. succinogenes'' (Hungate 1950) Montgomery et al.. 1988
****** Подвид ''F. s. elongatus'' Montgomery et al. 1988
****** Подвид ''F. s. succinogenes'' (Hungate 1950) Montgomery et al. 1988
Забелешки:
♠ Видови кои се наоѓаат во NCBI, но не се наведени во LSPN.
3 Распространетост
Коленото Fibrobacteres се смета дека е сродно со CFB [Cytophaga-Flavibacterium-Bacteroides]. Единствениот род во ова колено е ''Fibrobacter'' кој содржи видови од цревната микрофлора на цицачи како добитокот и свињите. Двата опишани вида од овој род, ''Fibrobacter succinogenes'' и ''Fibrobacter intestinalis'' се важни членови на фибролитичките микробни заедници во цревата на цицачите.
Молекуларните докази засновани на гени на 16S рРНК изолирани од различни средини укажуваат на тоа дека ова колено е повеќе распространето отколку што порано се мислело. Повеќето клонови изолирани од цицачите се групираат заедно со познатите изолати во Fibrobacteres потколено 1. Членовите на Fibrobacteres потколено 2, досега се пронајдени само во цревата на термитите и во некои лебарки. Доминантноста на Fibrobacteres потколено 2 во бактериските заедници кои разградуваат целулоза во цревата на термитот ''Nasutitermes corniger'' укажува на тоа дека тие играат важна улога во разградбата на растителниот материјал кај термитите.
4 Поврзано
*''Fibrobacter succinogenes''* Список на бактериски редови
5 Наводи